ಕರ್ನಾಟಕ ರಾಜ್ಯದ ಪುತ್ತೂರು ತಾಲೂಕುದ ಒಂಜಿ ಗ್ರಾಮ ಪಾಣಾಜೆ. ಉಂದು ಕುಡ್ಲಡ್ದ್ ೫೦ ಕಿ.ಮೀ. ದೂರೊಡುಂಡು. ಪಾಣಾಜೆ ಪಂಡಿ ಕೂಡ್ಲೆ ನೆನೆಪಾಪಿನವು ಅಲ್ತ ಪಾಣಾಜೆ ಪಂಡಿತೆರ್ ಪನ್ಪಿನ ವೈದ್ಯ ಮನೆತನ. ಪಾಣಾಜೆ ಪಂಡಿತೆರ್ ಬರೆಯಿನ 'ಅಜ್ಜಿ ಮದ್ದು', 'ಆರೋಗ್ಯ ಸಾಧನ', 'ಆರೋಗ್ಯ ಜೀವನ', 'ಬಾಣಂತಿ ಉಪಚಾರ', 'ಆರೋಗ್ಯದಾನ ಕೈಪಿಡಿ' 'ಪಾಣಾಜೆ ಪಂಡಿತರ ವೈದ್ಯರತ್ನಮಾಲೆ' ಇಂಚಿತ್ತಿ ಬೂಕುಲು ಆರೆನ ವೈದ್ಯಕೀಯ ಬೊಕ್ಕ ಸಾಹಿತ್ಯಾಸಕ್ತಿನ್ ತೆರಿಪಾವ.ಬಾರೀ ಪುದರ್ ಪಡೆಯಿನ ಪಂಡಿತೆರಾದಿತ್ತಿನ ಪಾಣಾಜೆ ಪಂಡಿತೆರ್ ೧೫-೧-೧೯೦೭ಕ್ಕ್ ಪುಟ್ಟುದು ಸಾರ್ಥಕ ಜೀವನ ನಡಪಾದ್ ೧೬-೨-೧೯೭೧ಡು ತನ್ನ ಅಜ್ಪತ್ತಮೂಜನೇ ಪ್ರಾಯೊಡು ತೀರ್ ಪೋಯೆರ್.